Du kan sammenligne et webinar med et foredrag, som du sidder og lytter til. Men du gør det derhjemme via din PC, i stedet for at sidde i en foredragssal.
Webinarerne på kroyerskvarter.dk er dog ret aktive, idet du selv skal arbejde med, hjemme ved dit eget bord. Underviseren snakker og guider, og du følger med hjemmefra.
Ingen kan se dig. Men du kan deltage i snakken og stille spørgsmål via chatten.
Det kræver at du har en computer med netadgang. Det kan være en PC, en tablet eller blot en smartphone (det bliver dog meget småt på en smartphone, så det kan ikke anbefales.) Du skal også have en aktiv højttaler i computeren, så du kan høre lyden.
Man kan gennemføre webinarer på forskellige platforme. På kroyerskvarter.dk er det på platformen ZOOM. Du kan vælge at downloade en ZOOM-app på din computer, men det er ikke nødvendigt.
Når du tilmelder dig et webinar, får du altid en vejledning til hvordan du kommer på ZOOM, som du kan bruge hvis det er din første gang.